CELEX: 62014CN0508
Language: sl
Date: 2014-11-13 00:00:00
Title: Zadeva C-508/14: Predlog za sprejetje predhodne odločbe, ki ga je vložilo Nejvyšší správní soud (Češka republika) 13. novembra 2014 – Český telekomunikační úřad/T-Mobile Czech Republic a.s. in Vodafone Czech Republic a.s.

16.2.2015   
            
            
               SL
            
            
               Uradni list Evropske unije
            
            
               C 56/4
            
         Predlog za sprejetje predhodne odločbe, ki ga je vložilo Nejvyšší správní soud (Češka republika) 13. novembra 2014 – Český telekomunikační úřad/T-Mobile Czech Republic a.s. in Vodafone Czech Republic a.s.
   (Zadeva C-508/14)
   (2015/C 056/05)
   Jezik postopka: češčina
   
      Predložitveno sodišče
   
   Nejvyšší správní soud
   
      Stranke v postopku v glavni stvari
   
   
      Vlagatelj revizije: Český telekomunikační úřad
   
      Nasprotni stranki v revizijskem postopku: T-Mobile Czech Republic a.s., Vodafone Czech Republic a.s.
   
      Drugi stranki v postopku: O2 Czech Republic a.s. (do vključno 20. junija 2014 imenovana Telefónica Czech Republic, a.s.), UPC Česká republika, s.r.o.
   
      Vprašanja za predhodno odločanje
   
   
               1.
            
            
               Ali je treba člena 12 in 13 Direktive 2002/22/ES Evropskega parlamenta in Sveta (1) z dne 7. marca 2002 o univerzalni storitvi in pravicah uporabnikov v zvezi z elektronskimi komunikacijskimi omrežji in storitvami (v nadaljevanju: Direktiva) razlagati tako, da v teh določbah določen pojem „neto stroški“ zagotavljanja te storitve izključuje to, da se v znesek izračunanih neto stroškov te storitve všteje „zmerni dobiček“ izvajalca?
            
         
               2.
            
            
               Če je odgovor na prvo vprašanje pritrdilen, ali imata ti določbi Direktive (člena 12 in 13) neposredni učinek?
            
         
               3.
            
            
               Če imata člena 12 in 13 Direktive neposredni učinek, ali se je na ta učinek mogoče sklicevati proti gospodarski družbi, v kateri ima (oziroma kontrolira) država članica 51 % delnic – v tem primeru družba O2 Czech Republic a.s. (ali gre za „državni subjekt“)?
            
         
               4.
            
            
               Če je odgovor na prvo, drugo in tretje vprašanje pritrdilen, ali je mogoče Direktivo uporabiti tudi za razmerja, ki so nastala v obdobju pred pristopom Češke republike k Evropski uniji (od 1. januarja do 30. aprila 2004)?
            
         
      (1)  UL, posebna izdaja v slovenščini, poglavje 13, zvezek 29, str. 367.